Huawei schimbă regulile jocului. Noul telefon pliabil Pura X vine cu un format unic și un preț surprinzător
Huawei a lansat oficial modelul pliabil Pura X, un telefon care iese din tiparele obișnuite ale dispozitivelor Flip. Compania chineză propune un format diferit al ecranului, cu un raport de aspect de 16:10, spre deosebire de modelele rivale, care sunt mai înguste și alungite. Cu un preț de pornire de aproximativ 1.037 de dolari în China, noul pliabil ar putea deveni o alternativă atractivă pentru cei care vor un telefon compact, dar cu un display generos.